মামলুকগণ ছিলেন তুর্কী জাতির একটি বিশেষ ধরনের ভাড়াটে সেনাবাহিনী। দিল্লীতে এই সময় [[মামলুক সালতানাত (দিল্লি)|মামলুকগণই]] অধিষ্ঠিত ছিলেন এবং দিল্লী কর্তৃক নিয়োগকৃত বাংলার সকল গভর্নরগণও ছিলেন মামলুক। বাংলার মামলুক সুলতান [[তুঘরল তুঘান খান]] ১২৩৬ খ্রিষ্টাব্দে দিল্লীর বিরুেদ্ধ বিদ্রোহ ঘোষণা করেন। তিনি শধু বাংলার উপরই আধিপত্য বিস্তার করলেন না এক বিরাট সেনাবাহিনী নিয়ে পশ্চিমাঞ্চলে অভিযান পরিচালনা করেন এবং [[বিহার]] ও [[উত্তরপ্রদেশ|বদায়ুন]] অঞ্চল নিজের শাসনাধীনে আনেন। যাই হোক দিল্লীর শাসনকর্তা তমর খানের নির্দেশে এক সেনাবাহিনী বাংলার উদ্দেশ্যে প্রেরণ করেন। তুঘান খান পরাজিত হন এবং শেষ পর্যন্ত দিল্লীর শাসন মেনে নেন।

১২৫১ খ্রিষ্টাব্দে বাংলার গভর্নর [[মুঘীসউদ্দীন ইউজবাক]] স্বাধীনতা ঘোষণা করেন। ইউজবাক বাংলার দক্ষিণ দিক হতে আগত [[উড়িষ্যা|উড়িষ্যার]] একটি আক্রমণ প্রতিহত করেন। তিনি উড়িষ্যার অভ্যন্তরে প্রবেশ করে এর রাজধানী লুন্ঠন করেন এবং একটি শ্বেত হস্তীও লাভ করেন। তুঘানের পদাঙ্ক অনুসরণ করে ইউজবাক [[বিহার]] ও [[উত্তরপ্রদেশ|আউয়াধ]] দখল করেন। এর ফলে তিনি পূর্ব ভারত ব্যাপী এক বিরাট সাম্রাজ্যের অধীশ্বর হয়ে পড়েন। ইউজবাক যতদিন জীবিত ছিলেন দিল্লীর সম্রাট ততদিন পর্যন্ত তাকে পরাজিত করতে পারেননি। ইউজবাক উত্তর-পূর্বাঞ্চলে আসামও দখল করেন। কিন্তু আসামের একটি বিদ্রোহ দমন করতে গিয়ে তিনি নিহত হন।

দিল্লীর সুলতান [[গিয়াসউদ্দিন বলবন|গিয়াসউদ্দীন বলবনের]] সময় বাংলার গভর্নর [[মুঘীসউদ্দীন তুঘরল]] বিদ্রোহ ঘোষণা করেন। তিনি সমগ্র [[বাংলা]] ও [[বিহার|বিহারের]] ওপর আধিপত্য স্থাপন করে [[উড়িষ্যা]] আক্রমণ করেন এবং তা তার সাম্রাজ্যভূক্ত করেন। সম্রাট বলবন মালিক তুরমতীকে এক বিরাট বাহিনী দিয়ে বাংলার উদ্দেশ্যে প্রেরণ করেন। কিন্তু তিনি মুঘিসউদ্দীন তুঘরলের হাতে পরাস্ত হন। বলবন এবার দ্বিতীয় অভিযান প্রেরণ করেন সেনাপতি শিহাবুদ্দীনের নেতৃত্বে। কিন্তু তিনিও তুঘরলের হাতে পরাজিত হন। এর ফলে বলবন ১২৮০ সালে এক বিশাল সেনাবাহিনী নিয়ে স্বয়ং বাংলা অভিযান করেন। তুঘরল প্রবল পরাক্রমের সাথে যুদ্ধ করেন। কিন্তু শেষ পর্যন্ত তিনি যুদ্ধে পরাজিত ও নিহত হন।

সূরী রাজবংশ
দ্বিতীয় সামরিক আইন এবং এরশাদ প্রশাসন
মামলুক শাসন
প্রাথমিক সরকার ব্যবস্থা